
J A V A S L A T
Pro Scientia díjra: Sándor Anita

Sándor Anita első éves hallgatóként kezdett el aktívan foglalkozni a pszichológiával és az ezzel kapcsolatos kutatásait már ekkor kezdeményezte.  Mindig alapos felkészülés jellemezte az általa tartott kiselőadásokat. Csoporttársai elismerését kivívta közvetlen, gondoskodó és mindig segítő személyiségével.

Kitartását és szorgalmát a sportban is kamatoztatta. Aktívan részt vett az iskola sport életében, oszlopos tagja volt iskolánk kézilabda csapatatának, többször is aranyérmet hoztak el az egyetemisták közötti versenyeken, öregbítve ezzel is az intézmény hírnevét.

Jó kommunikációs képességekkel rendelkezik.  A gólyatáborokban kétszer is mentor volt.  Az új diákokat tanácsokkal látta el és segítette őket a beilleszkedésben. 

Harmadévesként demonstrátor volt a magatartástudományi tanszéken, ahol aktívan segítette a tanszék munkáját.

Az alapképzést követően a végzettségének megfelelőlen a Nemzeti Adó- és Vámhivatal Bűnügyi Igazgatóságánál helyezkedett el, ahol kevesebb, mint egy éve dolgozik ugyan, de lelkiismeretes munkáját, szorgalmát a mindennapokban is elismerik. Tevékenységét az eddigi teljesítménye alapján kiváló minőségűnek értékelték.
A Pro Scientia Aranyérem odaítélését támogatjuk és javasoljuk Sándor Anita részére.
Budapest, 2015. május 4-n.

